section_heading: Izbor za kralja
paragraph_text: Julijan Toledski je u svom djelu „Povijest kralja Vambe“ (Historia Rebellionis Pauli adversus Wambam) detaljeno opisao dan kada je Vamba izglasan za kralja. Odmah nakon Rekesvintove smrti, ugledni ljudi i službenici su su jednoglasno tražili Vambu za novog kralja. Kada su ga našli, bacili su se na koljena moleći ga da stupi na prijestolje, ali je prvotno on to odbio. No, nakon prijetnji smrću jednog grofa, visokog vojnog vođe, ipak je pristao.